Pirkimo sąlygų 8 priedas

	
	

	PAPRASTOJO REMONTO (KONDICIONAVIMO) DARBŲ RANGOS SUTARTIS
	

	Šią paprastojo remonto (kondicionavimo) darbų rangos sutartį 2026 m. [___] d. sudarė:
	

	Kauno technologijos universitetas, juridinio asmens kodas 111950581, kurios buveinės adresas: K. Donelaičio g. 73, LT-44249 Kaunas, Lietuvos Respublika, atstovaujamas [___], veikiančio pagal [       ] įsakymą Nr. [___] (toliau – Užsakovas),
ir 

	[___], juridinio asmens kodas [___], kurios buveinės adresas: [___], atstovaujama [___], veikiančio pagal [___] (toliau – Rangovas),
	

	Toliau abi šalys kartu yra vadinamos Šalimis, o kiekviena atskirai – Šalimi, 
	

	ATSIŽVELGIANT:
	

	(A) 2026 m. [___] buvo paskelbtas konkursas „Pirkimo pavadinimas“ (toliau – Pirkimas) siekiu sudaryti paprastojo remonto (kondicionavimo) darbų rangos sutartį (Pirkimo CVP IS Nr. [___]);
	

	(B) vadovaujantis Lietuvos Respublikos viešųjų pirkimų įstatymu (toliau – VPĮ) bei Pirkimo sąlygomis, 2026 m. [___] Viešojo pirkimo komisijos posėdžio sprendimu (protokolo Nr. [___]) Rangovas buvo pripažintas Pirkimo laimėtoju.
	

	TODĖL Šalys sudarė šią sutartį (toliau – Sutartis) ir susitarė:
	

	1. 
	SĄVOKOS 
	

	1.1. 
	Darbai – Užsakovo užduotyje ir (arba) Statinio projekte nurodyti paprastojo remonto (kondicionavimo)  darbai ir kiti darbų atlikimo veiksmai, kuriuos Rangovas privalo atlikti pagal Sutartį (tokie kaip projektavimas, mokymai Užsakovo personalui ir (arba) kiti veiksmai, kurie yra nurodyti Užsakovo užduotyje arba Statinio projekte).
	

	1.2. 
	Darbų objektas – KTU pastato 1C3p patalpų (13, 20, 15, 16, 104, 115, 201, 214, 210, 215, 209, 9, 221, 227, 301, 310, 311, 312, 313, 314, 315, 316, 317, 318, 319, 401) Radvilėnų pl. 19, Kaune, paprastojo remonto (kondicionavimo) darbai.
	

	1.3. 
	Pasiūlymas – Rangovo Pirkime pateiktas pasiūlymas su visais jo priedais, kainos detalizacija (lokalinėmis sąmatomis), paaiškinimais bei patikslinimais, pridėtas kaip neatskiriama šios Sutarties dalis.
	

	1.4. 
	Atliktų darbų aktas - dokumentas, kuriame Rangovas nurodo Darbus, atliktus per ataskaitinį laikotarpį, taip pat atliktus nuo Sutarties įsigaliojimo dienos iki ataskaitinio laikotarpio pradžios, jų kiekius bei bendras vertes ir kurio pagrindu Rangovas prašo Užsakovo sumokėti už Darbus, atliktus per ataskaitinį laikotarpį.
	

	1.5. 
	Sutarties kaina – Rangovui mokėtina suma, numatyta Pasiūlyme bei Sutarties 11.2 punkte.
	

	1.6. 
	Darbų perdavimo – priėmimo aktas – dokumentas, kurį Sutartyje nurodytomis sąlygomis ir tvarka pasirašo Užsakovo ir Rangovo įgalioti atstovai, atlikus visus šia Sutartimi reglamentuotus Darbus, kuriuos Užsakovas priima. Visos Sutarties nuostatos dėl Darbų perdavimo – priėmimo akto yra taikomos statybos darbų aktui, dėl trūkumų pašalinimo bei Darbų perdavimo - priėmimo aktui. Galiojančiu laikomas tik abiejų Šalių pasirašytas aktas.
	

	1.7. 
	Garantinis laikotarpis – reiškia Sutarties 13 skyriuje nurodytą laikotarpį, per kurį Rangovas vykdo garantinius įsipareigojimus.
	

	1.8. 
	Grafikas – Rangovo parengtas ir Užsakovui pateiktas Darbų vykdymo tvarkaraštis, kuriame turi būti numatytas Darbų vykdymo eiliškumas ir terminai kiekvienam etapui (Sutarties 3 priedas).
	

	1.9. 
	Patalpos – pastato dalis, kurioje bus vykdomi Darbai, apibrėžta Projektinėje dokumentacijoje.
	

	1.10. 
	Projektinė dokumentacija – Techninė specifikacija/užduotis, pastato ir (arba) statinio projektas, darbų aprašas, ar kitas dokumentas su darbų kiekių žiniaraščiais, pateikiamas tiekėjams ir pridedamas kaip priedas prie Sutarties (Sutarties 1 priedas). 
	

	1.11. 
	Statybvietė – Darbų vykdymo vieta ar vietos, į kurias turi būti pristatoma įranga bei medžiagos, ir, kurios ribos apibrėžiamos perduodant Rangovui Statybvietę ir jos valdymo teisę, vadovaujantis Sutarties 6.1 punktu.
	

	1.12. 
	Statybvietės perdavimo – priėmimo aktas – aktas, kuris pasirašomas Statybvietės perdavimo Rangovui dieną STR 1.06.01:2016 „Statybos darbai. Statinio statybos priežiūra“ nustatyta tvarka. Jeigu Užsakovas šiame punkte nustatyta tvarka per Sutarties 4.2 p. nustatytą terminą  neperdavė Statybvietės Rangovui, Rangovas privalo raštu pranešti Užsakovui, kad negali pradėti Darbų.
	

	1.13. 
	Defektinis aktas – dokumentas, kuriuo fiksuojami  Darbų trūkumai ar neatitikimai, nustatyti vykdant Pagrindinę sutartį ir (ar) garantiniu laikotarpiu. Defektiniame akte nurodomi konkretūs defektai, jų pobūdis, atsiradimo aplinkybės bei nustatomi terminai jų pašalinimui.​
	

	2. 
	SUTARTIES OBJEKTAS IR BENDROSIOS SĄLYGOS
	

	2.1. 
	Sutartimi Rangovas įsipareigoja Sutartyje sutartyje aptartomis sąlygomis atlikti Darbus pagal Projektinę dokumentaciją (Sutarties 1 priedas) ir Pasiūlymą (Sutarties 2 priedas), taip pat įsipareigoja organizuoti Darbų užbaigimo procedūras ir gauti statybos Darbų užbaigimo dokumentą, jei tai reikalinga, Sutartyje nurodytam tikslui, kaip to reikalauja teisės aktai, o Užsakovas įsipareigoja priimti tinkamai atliktus Darbus ar jų dalį ir už juos sumokėti Sutartyje nustatyta tvarka ir terminais.
	

	2.2. 
	Šalys sutaria, kad tais atvejais, kai Sutarties objektas yra naujos statybos, kapitalinio remonto, renovacijos arba rekonstrukcijos Darbai, Užsakovas turi teisę reikalauti, kad išlaidas už Darbų atlikimo metu sunaudotą elektros energiją, vandenį, šildymą bei kitas Darbų atlikimui reikalingas komunikacijas, apmokėtų Rangovas. Rangovas privalo savo sąskaita įsirengti apskaitos prietaisus. Tais atvejais, kai Sutarties objektas yra paprastojo remonto Darbai, minėtas išlaidas visada apmoka Užsakovas.
	

	3. 
	SUTARTIES VYKDYMO IR GARANTINIO LAIKOTARPIO UŽTIKRINIMAS 
	

	3.1. 
	Sutarties vykdymo užtikrinimas šiai Sutarčiai netaikomas. .
	

	3.2. 
	Rangovas per 5 (penkias) darbo dienas, po Darbų perdavimo-priėmimo akto pasirašymo dienos, privalo pateikti garantinio laikotarpio užtikrinimą, kurio galiojimo terminas turi būti 3 (trys) metai, užtikrinimo vertė – 5% (penki procentai) nuo Sutarties vertės su PVM, o kitos sąlygos turi atitikti Sutarties įvykdymo užtikrinimo sąlygas, nustatytas Sutartyje. 
	

	4. 
	DARBŲ ATLIKIMO TERMINAI
	

	4.1. 
	Rangovas privalo pradėti Darbus nuo Statybvietės perdavimo- priėmimo akto sudarymo dienos ir juos atlikti pagal Sutarties 3 priede numatytą Grafiką 
	

	4.2. [bookmark: _Ref22039748]
	Užsakovas įsipareigoja per penkias darbo dienas perduoti Statybvietę Rangovui sudarant Statybvietės perdavimo – priėmimo aktą STR 1.06.01:2016 „Statybos darbai. Statinio statybos priežiūra “ nustatyta tvarka.
	

	4.3. 
	Rangovas visus Darbus pagal šią Sutartį įsipareigoja visiškai užbaigti ir paruošti Patalpas Užsakovo patikrinimui ir Darbų užbaigimo procedūroms. Rangovas įsipareigoja atlikti Darbų užbaigimo procedūras, raštu informuoti Užsakovą apie Darbų užbaigimo procedūrų eigą, o Užsakovas – dalyvauti Darbų užbaigimo procedūrose ir, Rangovo prašymu, atlikti visus nuo Užsakovo valios priklausančius veiksmus, reikalingus Darbų užbaigimui surašant Darbų perdavimo – priėmimo  aktą, kaip numatyta Lietuvos Respublikos statybos įstatyme. Siekiant išvengti bet kokių abejonių, Rangovo atliekamų Darbų pabaiga bus laikomas momentas, kai bus tinkamai užbaigti visi Sutartyje numatyti Darbai, ištaisyti defektai, pasirašytas Darbų perdavimo – priėmimo aktas ir pagal Užsakovo įgaliojimą atlikta statybos Darbų užbaigimo procedūra, jei reikalavimas įtvirtintas teisės aktuose. Rangovas šiuo pareiškia, kad pilnai įvertino laiko poreikį Grafike (Sutarties 3 priedas), reikiamus atlikti Darbus ir prisiima visą riziką dėl tokių terminų praleidimo, kiek tai priklauso nuo Rangovo valios.
	

	4.4. [bookmark: _Ref381108925]
	Darbų atlikimo terminas – nurodytas Sutarties priede Nr. 3 (Grafikas). Galutinis Darbų atlikimo terminas, esant svarbioms priežastims, Šalims atskirai susitarus gali būti pratęstas 1 (vieno)  mėnesio laikotarpiui. 
	

	4.5. 
	Galutinis Darbų atlikimo terminas gali būti pratęstas, o Grafikas gali būti koreguojamas atskiru rašytiniu Šalių susitarimu tik dėl svarbių aplinkybių, kurios nepriklauso nuo Rangovo. Svarbiomis aplinkybėmis laikytini žemiau išvardyti atvejai, kuriems esant Darbų ar jų dalies vykdymas gali būtų sustabdytas: 
	

	4.5.1. 
	išskirtinai nepalankių/netinkamų gamtinių sąlygų (taikoma Darbams, kurių kokybė gali priklausyti nuo gamtinių sąlygų), tokios sąlygos, kurios yra neaprašytos Sutarties dokumentuose ir kurių profesionalus bei patyręs statybos darbų rangovas negalėjo numatyti iki pasiūlymų pateikimo termino pabaigos, įvertinęs Lietuvoje viešai skelbiamus klimato duomenis ir prognozes;
	

	4.5.2. 
	Darbų pakeitimų, atliekamų vadovaujantis Sutarties 9 punkto nuostatomis;
	

	4.5.3. 
	dėl Užsakovui sustabdyto finansavimo;
	

	4.5.4. 
	Užsakovo sprendinių keitimo ar jų nepriėmimo, dėl valstybinių institucijų veikimo/neveikimo (vėlavimo išduoti atitinkamus leidimus ir pan.), kai Darbų vėlavimą sąlygoja valdžios institucijų, energijos ar vandens tiekėjų sprendimai, veiksmai arba neveikimas, su sąlyga, kad Rangovas kruopščiai laikosi nustatytų Valdžios institucijų, energijos ir vandens tiekėjų nustatytų procedūrų ir terminų;
	

	4.6. 
	Galutinio Darbų užbaigimo terminas gali būti nukeliamas dėl Sutarties 4.4 punkte nurodytų priežasčių, vienai iš Šalių, turinčiai teisę inicijuoti galutinio Darbų užbaigimo termino nukėlimą, pranešus kitai Šaliai ir įteikus pagrįstą paaiškinimą nukelti Darbų užbaigimo datą. 
	

	5. 
	DARBŲ SAUGA
	

	5.1. [bookmark: _Ref14078677]
	Rangovas privalo laikytis Teisės aktais nustatytų darbų saugos reikalavimų.
	

	5.2. 
	Atsakomybė už darbų saugą Statybvietėje tenka Rangovui. Rangovas atsako ir už darbų saugą, kai šioje Sutartyje numatytiems Darbams atlikti jis pasitelkia Subrangovus.
	

	6. 
	PATALPOS 
	

	6.1. [bookmark: _Ref14082677]
	Užsakovas įsipareigoja Statybvietės perdavimo – priėmimo aktu perduoti Rangovui Patalpas, reikalingas Darbams vykdyti.
	

	6.2. 
	Rangovas, nepažeisdamas Teisės aktų reikalavimų, Projektinės dokumentacijos bei Užsakovo interesų, turi teisę naudotis Patalpomis arba jų dalimi bei disponuoti visomis savo medžiagomis, įranga, įrenginiais, atsargomis ir kt. taip, kaip jis mano esant tinkamiausia Darbų vykdymui.
	

	6.3. 
	Rangovas nuo Užsakovo nurodytos vietos naudojasi visomis reikalingomis Sutarties vykdymui komunikacijomis: elektros tinklų; vandens tiekimo; kanalizacijos sistemos; kitomis Darbų vykdymui reikalingomis komunikacijomis.
	

	6.4. 
	Rangovas užtikrina Patalpose darbų saugos, priešgaisrinės apsaugos, aplinkos ekologinės apsaugos, atliekų rūšiavimo ir kitų Teisės aktų nustatytų reikalavimų laikymąsi.
	

	6.5. 
	Rangovui draudžiama perleisti teises į Patalpas ar jos dalį tretiesiems asmenims. Leidus laikinai pasinaudoti Patalpomis ar jų dalimi tretiesiems asmenims, atsakomybė už tokių asmenų veiksmus ar neveikimą tenka Rangovui. Visos tokios patekimui į Darbų objektą naudojamos patalpos bei keliai turi būti saugūs, paženklinti įspėjamaisiais ženklais ir nekelti pavojaus Užsakovo personalui ir tretiesiems asmenims. Rangovas atsakingas už bet kokį šių patalpų ar kelių remontą, kurio gali prireikti dėl Rangovo veiksmų.
	

	6.6. 
	Darbų vykdymo metu Rangovas privalo atlikti Darbus tvarkingai, neteršiant teritorijos ar aplinkos, kompaktiškai kaupti statybos atliekas ir jas išvežti iš teritorijos/pastato/Patalpų. Jei Rangovas sugadina Darbų vykdymo teritorijoje esančią dangą ar kitus elementus, bei pastato fasado apdailą, tuomet Rangovas privalo atlyginti visus  dėl jo veiklos ar neveikimo atsiradusius nuostolius. Rangovas įsipareigoja Darbų atlikimo metu susidariusias atliekas rūšiuoti ir atliekas, tinkamas perdirbti ar pakartotinai naudoti, perduoti turinčiam teisę tvarkyti atliekų tvarkytojui, o netinkamas perdirbti ar pakartotinai naudoti – utilizuoti specialiai tam skirtose vietose. 
	

	6.7. 
	Užsakovas, norėdamas išlaikyti tvarką Patalpose ir matydamas, kad Rangovas nesiima tinkamų priemonių tokiai tvarkai palaikyti ar nesilaiko šioje Sutartyje numatytų nuostatų, gali duoti Rangovui privalomus nurodymus dėl priemonių, įrenginių, mechanizmų ir pan. naudojimo, jų pakeitimo tinkamais, ar nurodymus dėl tvarkos Patalpose palaikymo. Jei Rangovas šių nurodymų nesilaiko, Užsakovas gali tai atlikti Rangovo sąskaita, atitinkamas patirtas išlaidas išskaičiuojant iš Rangovui pagal Pagrindinę sutartį mokėtinų sumų.
	

	7. 
	DRAUDIMAI
	

	7.1. 
	Rangovas privalo apsidrausti ir apdrausti savo darbuotojus bei įrangą draudimo rūšimis, kurios yra privalomos pagal Lietuvos Respublikoje galiojančius įstatymus ir kitus teisės aktus bei laikantis juose nustatytų taisyklių ir reikalavimų.
	

	7.2. 
	Jei Rangovas netinkamai vykdo arba nevykdo reikalavimo apsidrausti, jis yra vienintelis už šio reikalavimo nevykdymą atsakingas asmuo ir padengia visas su Užsakovui ar tretiesiems asmenims padaryta žala ar nuostoliais susijusias sumas, kurias priešingu atveju būtų padengusi draudimo bendrovė.
	

	7.3. 
	Bet kokie ginčai tarp Rangovo ir draudiko neturi jokios įtakos šios Sutarties galiojimui ir vykdymui. Tokių ginčų pagrindu Darbai pagal šią Sutartį negali būti stabdomi bei negali būti keičiamos Sutarties sąlygos.
	

	8. 
	DARBŲ ATLIKIMO TVARKA
	

	8.1. 
	Darbus organizuoja, vykdo, atlieka ir už juos atsako Rangovas.
	

	8.2. 
	Visi pagal Sutartį numatyti atlikti Darbai turi būti atliekami laiku ir kokybiškai, vadovaujantis Sutarties, jų priedų, pakeitimų ir kitų su jomis susijusių dokumentų nuostatomis, Projektine dokumentacija, įskaitant jos pakeitimus, atsižvelgiant į Užsakovo pageidavimus, taip pat vadovaujantis Teisės aktų nustatytais darbų saugos, priešgaisriniais, aplinkos apsaugos ir kitais reikalavimais bei statybos normatyviniais dokumentais.
	

	8.3. 
	Iki Darbų pradžios, o esant reikalui ir Darbų eigoje, nedelsiant, po šiame punkte nurodytų aplinkybių atsiradimo (nustatymo), Rangovas turi raštu įspėti Užsakovą dėl:
	

	8.3.1. [bookmark: _Ref22040130]
	Užsakovo pageidaujamo ar Projektinėje dokumentacijoje apibrėžto Darbų atlikimo būdo ar kokybės netinkamumo;
	

	8.3.2. 
	Užsakovo pageidavimų (nurodymų), kai Užsakovo pageidavimų (nurodymų) vykdymas gali pakenkti atliekamų Darbų kokybei;
	

	8.3.3. [bookmark: _Ref22040132]
	kitokių, nuo Užsakovo nepriklausančių aplinkybių, keliančių grėsmę atliekamų Darbų kokybei (tinkamumui ir tvirtumui) bei saugumui. 
	

	8.3.4. 
	Rangovui laiku nepranešus Užsakovui apie 8.3.1-8.3.3 punktuose nurodytas aplinkybes, atsakomybė už tokių aplinkybių sukeltas pasekmes Patalpoms ar tinkamam Sutarties vykdymui tenka Rangovui.
	

	8.4. 
	Atlikdamas Darbus, Rangovas (jeigu privaloma pagal Lietuvos Respublikoje galiojančius teisės aktus) turi tinkamai ir Teisės aktų nustatyta tvarka ruošti ir tvarkyti Darbų atlikimo (vykdymo) dokumentaciją, pagal įgaliojimą įsigyti, užvesti, administruoti ir pildyti statybos darbų žurnalą bei kitus privalomus ir (ar) Teisės aktuose nurodytus dokumentus. Praradus ar sugadinus šiame punkte aptartą dokumentaciją ir (ar) Projektinę dokumentaciją, Rangovas kuo skubiau savo sąskaita privalo:
	

	8.4.1. 
	atkurti prarastą dokumentaciją;
	

	8.4.2. 
	atlikti Darbų, konstrukcijų tyrimus bei paslėptų darbų atidengimą, jeigu tai yra būtina;
	

	8.4.3. 
	atlyginti Užsakovui visus jo patirtus nuostolius dėl prarastos dokumentacijos.
	

	8.5. 
	Darbai turi būti atliekami taip, kad nebūtų padaryta klaidų, kurios sumažintų Patalpų ar atskiros jų dalies vertę arba sudarytų kliūtis tinkamai naudotis Patalpomis ar bet kuria jų dalimi. Pažeidus šiame punkte nurodytus reikalavimus, Rangovas privalo atlyginti visus dėl pažeidimų Užsakovo patirtus nuostolius.
	

	8.6. 
	Visos Rangovo naudojamos medžiagos, įranga turi būti:
	

	8.6.1. 
	Projektinėje dokumentacijoje aprašytų atitinkamų rūšių ir kokybės. Kitokios, nei Projektinėje dokumentacijoje nurodytų medžiagų ir įrangos naudojimas turi būti raštiškai patvirtintas Užsakovo;
	

	8.6.2. 
	tikrinami tokiais bandymais, kokių gali pareikalauti Užsakovas gamybos, surinkimo ar paruošimo vietoje, arba Statybos aikštelėje.
	

	8.7. 
	Užsakovas turi teisę duoti Rangovui privalomus nurodymus dėl:
	

	8.7.1. 
	medžiagų ar įrangos, kuri neatitinka Sutartyje ir (arba) jos priedų nuostatų, Projektinės dokumentacijos ir (ar) specifikacijų, išvežimo iš Statybvietės;
	

	8.7.2. 
	jų pakeitimo Projektinę dokumentaciją ir (ar) specifikacijas atitinkančiomis medžiagomis ar įranga;
	

	8.7.3. 
	netinkamo Darbų atlikimo bei defektų šalinimo, sutinkamai su Projektine dokumentacija, įskaitant jos pakeitimus, Teisės aktus ir (ar) papildomus Užsakovo ir Rangovo susitarimus.
	

	8.8. 
	Jeigu Užsakovas pastebi, kad bet kuri Darbų dalis, medžiagos ar įranga, naudojamos Darbų atlikimui, yra prastesnės kokybės arba neatitinka Užsakovo nustatytų reikalavimų, nurodytų Sutarties dokumentuose, jis gali, pateikdamas Rangovui pranešimą raštu, reikalauti Rangovo, kad jis savo sąskaita, pašalintų netinkamas medžiagas ar įrangą arba ištaisytų Darbų trūkumus nedelsiant, bet ne vėliau kaip per 10 (dešimt) kalendorinių dienų ar kitą raštu tarp šalių suderintą protingą laikotarpį. Rangovas prisiima visas su tuo susijusias išlaidas, nuostolius ir žalą.
	

	8.9. 
	Užsakovo paskirtas Statybos darbų techninės priežiūros vadovas turi teisę imtis visų Darbų tikrinimui reikalingų priemonių.
	

	9. [bookmark: _Ref14082505]
	ATSISAKOMI IR PAPILDOMI DARBAI BEI PAKEITIMAI
	

	9.1. [bookmark: _Ref14079003]
	Darbų pakeitimai, būtini Sutarčiai įvykdyti, gali būti atliekami tik dėl iki Sutarties pasirašymo nenumatytų, nuo Sutarties Šalių valios nepriklausančių aplinkybių ir gali apimti: 
	

	9.1.1. 
	bet kurios Projektinėje dokumentacijoje numatytos Darbų dalies montavimo ar įrengimo vietos ar padėties keitimą;
	

	9.1.2. 
	bet kurio atskiro Darbo ar jo dalies atsisakymą arba Darbo apimties sumažinimą, taip pat Darbo kokybės ar kitų bet kurio atskiro Darbo ar jo dalies savybių, matmenų pakitimus;
	

	9.1.3. 
	nuo Sutarties Šalių valios nepriklausančioms aplinkybėms taip pat priskirtinos ir tokios aplinkybės, kurių atsiradimo rizikos Sutarties Šalis nebuvo prisiėmusi ir negalėjo jų protingai numatyti, bei šių aplinkybių nustatymas Sutarties vykdymo metu nepažeidžia VPĮ nustatytų principų ir tikslų.
	

	9.2. 
	Pakeitimai, nurodyti Sutarties 9.1 punkte forminami tokia tvarka:
	

	9.2.1. 
	Atsisakomi darbai – Darbai ar jų apimtys, kurie Sutarties vykdymo metu Užsakovui tapo nereikalingi ir nebus įsigyjami, įskaitant Darbus, kurių nebereikia dėl Užsakovo užduoties reikalavimų ar Užsakovo dokumentuose trūkumų taisymo. Jei dėl aplinkybių, kurių negalima buvo numatyti iki Sutarties pasirašymo, racionaliai naudojant Darbų vykdymui skirtas lėšas, būtina/tikslinga atsisakyti atskiro Darbo ar jo dalies, ar būtina/tikslinga mažinti Darbų apimtis, raštu pagrindžiamos aplinkybės, sąlygojančios būtinybę atlikti Darbų pakeitimus, Rangovas pateikia nevykdytinų Darbų lokalinę sąmatą, sudarytą pritaikant Pasiūlyme numatytus Darbų įkainius ir, kurios pagrindu pagal Sutarties 11.5.1 punktą koreguojama Sutarties kaina;
	

	9.2.2. 
	Papildomi darbai, tai Sutartyje nenumatyti, tačiau tiesiogiai su Sutartyje numatytais Darbais susiję ir būtini Sutarčiai įvykdyti (užbaigti) Darbai. Papildomų darbų būtinumas pagrindžiamas dokumentais (defektiniu aktu, brėžiniais ar kitais dokumentais), patvirtintais Rangovo, Užsakovo ir projektuotojo parašais;
	

	9.2.3. 
	Papildomi darbai įsigyjami iš to paties Rangovo, sudarant naują papildomą susitarimą prie Sutarties; visų tokių papildomai sudarytų susitarimų prie Sutarčių kaina bendrai neturi viršyti VPĮ 89 str. 1 d. 2 p. nurodytų dydžių.
	

	9.3. 
	Pasiūlyme įvardintos Darbų sudėtinės dalys (resursai, techninės specifikacijos ir pan.), kurios nedetalizuotos Projektinėje dokumentacijoje, gali būti keičiamos tik Užsakovo sutikimu tiek, kiek toks keitimas neprieštarauja Projektinei dokumentacijai. Tokie pakeitimai Sutarties keitimu nelaikomi.
	

	9.4. 
	Jeigu Rangovas Darbų vykdymo metu sužino apie Projekto klaidą arba techninį trūkumą dokumento, kuriuo vadovaujantis Rangovas privalo vykdyti Darbus, tai Rangovas apie tai privalo nedelsdamas pranešti Užsakovui. Užsakovas, gavęs tokį Rangovo pranešimą, privalo pateikti trūkstamą informaciją, tinkamus paaiškinimus bei (jeigu reikia) įforminti pakeitimą.
	

	9.5. 
	Jeigu Rangovas, vykdydamas Darbus, susiduria su sąlygomis Statybvietėje, kurių jis iki Sutarties pasirašymo pagrįstai negalėjo numatyti, tai Rangovas apie tai privalo nedelsdamas – ne vėliau kaip per 3 (tris) kalendorines dienas – raštiškai pranešti Užsakovui, detaliai nurodydamas aplinkybes ir pateikdamas aplinkybes pagrindžiančius dokumentus. Jeigu Rangovas dėl šiame punkte minimų priežasčių uždelsia baigti Darbus, pagal Grafike nurodytus terminus, ir (arba) turi pagrįstų nuostolių, tai Rangovas turi teisę reikalauti galutinio Darbų atlikimo termino pratęsimo ir pagrįstų tiesioginių nuostolių apmokėjimo tik jei šios sąlygos atsirado ir (arba) nebuvo pašalintos dėl Užsakovo kaltės.
	

	9.6. 
	Užsakovas turi teisę keisti Projektinę dokumentaciją ir tokie Projektinės dokumentacijos pakeitimai yra Rangovui privalomi ir jis juos privalo vykdyti, jei tai neprailgina galutinio Darbų atlikimo termino bei nepadidina Sutarties kainos. Rangovas gali atsisakyti sutikti su Užsakovo pakeitimu tik tuo atveju, jeigu tokio pakeitimo įvykdymas prieštarautų Teisės aktams.
	

	9.7. 
	Sutarties sąlygos sutarties galiojimo metu negali būti keičiamos, išskyrus VPĮ 89 straipsnyje nustatytus atvejus. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis. Visi Sutarties pakeitimai ir papildymai įforminami raštišku Sutarties Šalių susitarimu.
9.7.1. Sutartis jos galiojimo laikotarpiu taip pat gali būti keičiama neatliekant naujos pirkimo procedūros, jei bendra atskirų pakeitimų pagal šį punktą vertė neviršija 15 % (penkiolikos procentų) pirminės Sutarties vertės ir pakeitimu iš esmės nepakeičiamas Sutarties pobūdis.
	

	10. 
	ATLIKTŲ DARBŲ PERDAVIMAS –  PRIĖMIMAS
	

	10.1. 
	Ne vėliau kaip iki kiekvieno mėnesio paskutinės darbo dienos, Rangovas turi pateikti Užsakovui Atliktų darbų aktą, kuriame būtų įtraukiami visi, per ataskaitinį mėnesį pagal Sutartį atlikti Darbai ar jų dalis. Užsakovas, gavęs aktą, per [___] dienų patikrina atliktų Darbų kokybę, apimtį ir kitokį atitikimą Sutarties dokumentų sąlygoms. Jei Užsakovas Atliktų darbų akte nustato Darbų trūkumus, defektus ar kitus neatitikimus Sutarties dokumentų reikalavimams, įskaitant, bet neapsiribojant Projektine dokumentacija, Rangovas Darbų apmokėjimui gali teikti pakartotiną Atliktų darbų aktą, neįtraukdamas jame Darbų, kuriems buvo nustatyti trūkumai ar defektai.
	

	10.2. 
	Atliktų darbų aktas laikomas pasirašytu tą dieną, kurią jį pasirašė abi Šalys. Jei aktą Šalys pasirašė ne tą pačią dieną, laikoma, kad jo pasirašymo diena yra ta diena, kurią aktą pasirašė paskutinioji Šalis. Jei Atliktų darbų aktas pagrįstai nėra Užsakovo pasirašytas, toks Atliktų darbų aktas nėra pagrindas sumokėti Rangovui už atliktus darbus.
	

	10.3. 
	Atlikus visus, pagal Pagrindinę sutartį sulygtus Darbus, Rangovas turi organizuoti Darbų perdavimą Užsakovui. Per šį laikotarpį,  Rangovas turi pilnai ir tinkamai sutvarkyti Patalpas (išvežti šiukšles, nereikalingas medžiagas, įrenginius ir pan.), perduoti Užsakovui (jei reikalaujama pagal Lietuvos Respublikoje galiojančius teisės aktus) tinkamai užpildytą statybinę dokumentaciją, Projektinę dokumentaciją bei kitus su Darbais susijusius dokumentus. Darbų perdavimo Užsakovui metu Statybvietė, pastatas, statinys, Patalpos ir (arba) Darbų rezultatas turi būti švarus ir tvarkingas.
	

	10.4. 
	Jei Darbų perdavimo metu Užsakovas nustato Darbų trūkumus, defektus ar kitus neatitikimus Sutarties dokumentų reikalavimams, įskaitant, bet neapsiribojant Projektine dokumentacija, tokie trūkumai, defektai ir neatitikimai nurodomi Defektiniame akte ir Rangovas privalo juos savo sąskaita pašalinti per protingą, Užsakovo nurodytą terminą.
	

	10.5. 
	Rangovui pašalinus visus atliktų Darbų defektus, trūkumus ir neatitikimus, atliekamas pakartotinis tokių Darbų perdavimas. Šalių nustatytų defektų šalinimas neprailgina Darbų atlikimo termino.
	

	10.6. 
	Atliekant ataskaitinio mėnesio Atliktų darbų aktų ir (ar) Rangovo Darbų perdavimo  Užsakovui patikrą, tokios patikros metu turi teisę dalyvauti Užsakovo pakviesti atitinkamų sričių specialistai / ekspertai, taip pat gali būti atliekami bandymai, kontroliniai matavimai ar kiti Užsakovo pavesti atlikti veiksmai, kurie yra reikalingi, siekiant patikrinti atliktus Darbus, jų kokybę ir atitikimą Sutarties reikalavimams, Teisės aktams.
	

	10.7. 
	Rangovui, tinkamai ištaisius Užsakovo Defektiniame akte nurodytus Darbų trūkumus, atlikus visus sutartinius įsipareigojimus bei pašalinus visus nustatytus Darbų neatitikimus, Šalys pasirašo Darbų perdavimo – priėmimo aktą. Darbų perdavimo – priėmimo akto pasirašymui taikomos šio Sutarties skyriaus nuostatos. Siekiant išvengti bet kokių abejonių, Rangovo atliekamų Darbų pabaiga bus laikoma ir Darbų perdavimo –  priėmimo aktas bus pasirašomas tik po to, kai Darbai bus visiškai užbaigti kaip numatyta. 
	

	10.8. 
	Jei Darbų perdavimo – priėmimo aktas būtinas statybos Darbų užbaigimo procedūrai pradėti, Darbai priimami su išlygomis pasirašant Darbų perdavimo-priėmimo aktą ir Defektinį aktą, kuriame Užsakovas privalo nurodyti per Darbų priėmimą pastebėtus defektus.
	

	10.9. 
	Jeigu Užsakovas nepriima Darbų per 14 darbo dienų ir nepateikia (neišsiunčia) Rangovui motyvuoto atsisakymo juos priimti, Rangovas turi teisę perduoti Darbus ir statybvietę Užsakovui vienašališkai ir tokiu atveju laikoma, kad Užsakovas priėmė Darbus ir Statybvietę.
	

	10.10. 
	Jeigu valdžios institucijos arba kiti tretieji asmenys, kurie pagal įstatymus dalyvauja statybos Darbų užbaigime, atsisako įforminti statybos Darbų užbaigimo aktą dėl objekto defektų, už kuriuos atsako Rangovas, Darbų perdavimo-priėmimo aktas netenka galios, laikoma, kad Darbai nėra ir nebuvo užbaigti.
	

	11. [bookmark: _Ref283939480]
	SUTARTIES KAINA IR ATSISKAITYMO UŽ ATLIKTUS DARBUS TVARKA
	

	11.1. 
	Šalys susitaria, jog Rangovas tinkamai ir laiku atliks ir užbaigs visus Sutartyje numatytus Darbus, neviršydamas Šalių sutartos Sutarties kainos, išskyrus Sutartyje ar papildomose sutartyse numatytus atvejus. 
	

	11.2. [bookmark: _Ref14082184]
	Sutarties vertė yra [___] Eur be PVM [suma žodžiais], pridedant PVM, kuris sudaro [___] Eur [suma žodžiais], Sutarties kaina yra  [___] Eur su PVM [suma žodžiais].
	

	11.3. 
	Sutarties vertė ir jos sudėtinės dalys, laikantis šios Sutarties sąlygų, detalizuojamos Sutarties 2 priede. Sutarties kaina apima visas ir bet kokias Rangovo išlaidas, susijusias su Darbų atlikimu, medžiagų bei priemonių, reikalingų Darbams atlikti įsigijimu, pristatymu į Patalpas, parengimu ir pritaikymu Darbams atlikti, taip pat bet kokias kitas Rangovo išlaidas, susijusias su Rangovo įsipareigojimų pagal Sutartį tinkamu ir kokybišku įvykdymu, įskaitant, bet neapsiribojant mokesčiais, rinkliavomis ir kitomis išlaidomis, kurias patiria Rangovas, vykdydamas įsipareigojimus pagal Sutartį.
	

	11.4. 
	Sutartis yra fiksuotos kainos (Užsakovas moka konkrečią Šalių sutartą kainą).
	

	11.5. [bookmark: _Ref14077486]
	Sutartyje numatyta Sutarties kaina negali būti keičiama visą  Sutarties galiojimo laikotarpį, išskyrus toliau numatytus atvejus:
	

	11.5.1. [bookmark: _Ref14083062]
	Esant Sutarties 9 skyriuje nurodytoms aplinkybėms ir Šalims raštiškai įtvirtinus Sutarties pakeitimą, Sutarties kaina gali būti koreguojama, sudarant atskirą raštišką papildomą susitarimą dėl Sutarties kainos pakeitimo. Kai įstatymuose arba Sutartyje numatytais atvejais keičiami Darbai, Sutarties kaina turi būti padidinta, pridedant Papildomų darbų kainą, ir sumažinta, atimant Atsisakomų darbų kainą. Atsisakomų / papildomų Darbų kainos apskaičiuojamos taikant žemiau pateikiamus būdus prioritetine tvarka:
11.5.1.1. pritaikant Sutarties nurodytų Darbų įkainius (jei Sutartyje nustatyti tam tikrų konkrečių Darbų įkainiai), atsižvelgiant į indeksaciją pagal Sutarties 11.5.2  papunktį;
11.5.1.2. pritaikant Sutarties numatytus panašių Darbų įkainius (panašus Darbas yra panašaus pobūdžio ir (arba) atliekamas panašiomis sąlygomis kaip kuris nors kitas Sutartyje numatytas atskiras Darbas. Panašius Darbus turi pagrįsti ir nustatyti Užsakovas);
11.5.1.3. pritaikant aktualaus laikotarpio UAB Sistela parengtus Statybos skaičiuojamųjų kainų įkainius.  Rangovas turi užtikrinti, kad pateiktose Darbų sąmatose, Darbams vykdyti naudojamų medžiagų kaina nebūtų didesnė už rinkos kainą.
	

	11.5.2. 











































11.5.3.
	Sutarties kainos perskaičiavimas dėl kainų lygio pokyčio:

11.5.2.1. Sutarties kaina gali būti peržiūrima dėl kainų lygio pokyčio bet kurios iš Šalių rašytiniu prašymu. Peržiūros momentas yra Šalies prašymo kitai Šaliai peržiūrėti Sutarties kainą gavimo diena. 
11.5.2.2. Gali būti perskaičiuojamos Rangovui mokėtinos sumos tik už Darbus, o už kitus, nei Darbai, darbus (Darbo projekto parengimą ir pan.) mokėtinos sumos negali būti perskaičiuojamos.
11.5.2.3. Rangovui mokėtinos sumos už Darbus turi būti perskaičiuojamos, jeigu Lietuvos Respublikos Valstybės duomenų agentūros (www.stat.gov.lt) kas mėnesį skelbiamo:
11.5.2.3.1. Darbų elementų kainų indekso reikšmė pakinta daugiau kaip 0,05 (5%) per bet kurį Darbų vykdymo laikotarpį – tuo atveju, kai pagal Sutartį vykdomi pastato Darbai; arba
11.5.2.3.2.statybos sąnaudų elementų kainų indekso, labiausiai atitinkančio Darbų objekto rūšį, reikšmė pakinta daugiau kaip 0,05 (5%) per bet kurį Darbų vykdymo laikotarpį – visais kitais atvejais, negu nurodytasis 11.5.3.3.1. punkte.
11.5.2.4. Indeksai, nurodyti 11.5.3.3. punkte, toliau kiekvienas atskirai vadinami Indeksu.
11.5.2.5. Sutarties kaina perskaičiuojama dėl Indekso pokyčio, pagal Sutartį neišpirktų Darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:
	K = IPb / IPr
	Kur:	
	K – Indekso pokyčio koeficientas;
	IPr – Indekso reikšmė laikotarpio pradžioje;
	IPb – Indekso reikšmė laikotarpio pabaigoje;
Laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo Užsakymo metu termino pabaigos diena, pabaiga ne vėlesnė, negu paskutiniojo Atliktų darbų akto pagal 
Sutartį sudarymo diena.
11.5.2.6. Šalys privalo sudaryti papildomą susitarimą prie Sutarties dėl kainos (įkainių) perskaičiavimo per 10 (dešimt) darbo dienų nuo Šalies prašymo kitai Šaliai perskaičiuoti kainą (įkainius) pateikimo dienos. Šalys privalo susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą arba perskaičiuotus fiksuotus įkainius (įskaitant sąnaudų kiekių žiniaraščiuose nurodytus įkainius), perskaičiuotą Pradinės sutarties vertę, perskaičiuotą Sutarties įvykdymo užtikrinimo sumą (jeigu ji turi būti didinama).
11.5.2.7. Po to, kai Šalys sudaro Susitarimą dėl kainos (įkainių) perskaičiavimo, perskaičiuotoji kaina (įkainiai) taikoma Darbams, kurie yra įtraukiami į Atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti kainą (įkainius) pateikimo. Jeigu dėl susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotomis kainomis (įkainiais) ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuotos kainos (įkainiai).
11.5.2.8. Pirmoji Sutarties kainos peržiūra gali būti atliekama ne anksčiau nei po 6 (šešių) mėnesių po Sutarties įsigaliojimo ir po to Sutarties kaina gali būti peržiūrima ne dažniau negu kas 6 (šešis) mėnesius.  
11.5.2.9.Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas. 
Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų Darbų kaina (įkainiai) neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,95). 
Esminis Sutarties kainos padidėjimas arba sumažėjimas:
11.5.3.1. Jeigu Rangovo tiekiamų, Darbams vykdyti naudojamų, produktų arba įrenginių kaina padidėja iš esmės ir šio kainų padidėjimo Rangovas negalėjo numatyti Sutarties sudarymo momentu, Rangovas įgyja teisę reikalauti Užsakovo padidinti Sutarties kainą. Laikoma, kad Darbams vykdyti naudojamų produktų arba įrenginių kaina padidėjo iš esmės, jeigu Rangovas pateikia įrodymus Užsakovui, kad Sutarties sąnaudų kiekių žiniaraščiuose nurodyta Darbams vykdyti naudojamų  produktų ar įrenginių kaina Sutarties sudarymo metu yra reali ir nėra dirbtinai sumažinta (didesnė dalis tiekėjų Rangovo pasiūlymo pateikimo metu tiekė tokius Darbams vykdyti naudojamus produktus arba Įrenginius už Rangovo nurodytą kainą) ir kad: 
	11.5.3.1.1. konkretaus Darbams vykdyti naudojamo produkto arba įrenginio (jo dalies) pirkimo pagal Sutartį metu jo kaina padidėjo daugiau nei 15 % ir nėra galimybių nupirkti tokio Darbams vykdyti naudojamo produkto arba įrenginio (jo dalies) pigiau, nepažeidžiant Darbų terminų, arba visų Darbams vykdyti naudojamų produktų arba įrenginių, kuriuos Rangovas nupirko Sutarties vykdymo reikmėms, suminė kaina padidėjo daugiau nei 15 % ir nebuvo galimybių nupirkti Darbams vykdyti naudojamų produktų arba įrenginių pigiau, nepažeidžiant Darbų terminų.
11.5.3.2. Laikoma, kad Rangovas Sutarties sudarymo momentu negalėjo numatyti Darbams vykdyti naudojamų produktų arba įrenginių (jų dalių) esminio kainų padidėjimo, jeigu per pastaruosius 3 (tris) metus iki Rangovo pasiūlymo datos tų statybos produktų arba įrenginių kaina svyravo mažiau negu 15 % per bet kurį 12 (dvylika) mėnesių laikotarpį toje rinkoje arba biržoje, kurioje Rangovas nupirko tuos Darbams vykdyti naudojamus produktus arba įrenginius (jų dalis).
11.5.3.3. Jeigu Rangovo tiekiamų Darbams vykdyti naudojamų produktų arba įrenginių kaina sumažėja iš esmės, Rangovas privalo nedelsdamas, bet ne vėliau nei per 2 (dvi) darbo dienas nuo sužinojimo, apie tai informuoti Užsakovą ir Užsakovas įgyja teisę reikalauti Rangovo sumažinti Sutarties kainą. Laikoma, kad Darbams vykdyti naudojamų produktų arba įrenginių kaina sumažėjo iš esmės, jeigu:
                     11.5.3.3.1. konkretaus Darbams vykdyti naudojamo produkto arba įrenginio (jo dalies) pirkimo pagal Sutartį metu jo kaina sumažėjo daugiau nei 15 %, lyginant su kaina, nurodyta Sutarties kainos (įkainių) detalizacijos žiniaraštyje;
                     11.5.3.3.2. visų Darbams vykdyti naudojamų produktų arba įrenginių, kuriuos Rangovas nupirko Sutarties vykdymo reikmėms, suminė kaina sumažėjo daugiau nei 15 %, lyginant su jų kaina, nurodyta Sutarties kainos (įkainių) detalizacijos žiniaraštyje.
11.5.3.4. Rangovas privalo pateikti Užsakovui Darbams vykdyti naudojamų produktų arba įrenginių pirkimo Sutarties vykdymo reikmėms ir jų apmokėjimo dokumentus, kad Užsakovas galėtų patikrinti Darbams vykdyti naudojamų produktų arba įrenginių faktines galutines kainas. 
11.5.3.7. Sutarties 11.5.4.1. ir 11.5.4.3. papunkčiuose numatytais atvejais Šalys privalo sudaryti Susitarimą, kuriame Šalys turi perskaičiuoti Sutarties kainą – pridėti Darbams vykdyti naudojamų produktų arba įrenginių (jų dalių) pabrangimo sumą ir (arba) atimti atpigimo sumą, viršijančią 15 % jų kainos, nurodytos Darbų kainų  žiniaraščiuose. 
11.5.3.8. Jeigu Sutarties kaina buvo perskaičiuota pagal Sutarties 11.5.2.  papunktį, turi būti įskaitomas pagal tą punktą atliktas Sutarties kainos padidinimas (sumažinimas).
11.5.3.9. Jeigu Darbams vykdyti naudojamas produktas ar įrenginys jau buvo įtrauktas į Atliktų darbų aktą bei pažymą apie atliktų Darbų vertę pradine kaina ir apmokėtas, Užsakovas turi sumokėti Rangovui pabrangimo sumą arba Rangovas turi grąžinti Užsakovui permoką per 30 (trisdešimt) darbo dienų po susitarimo sudarymo dienos. Užsakovas turi teisę išskaityti mokėjimą ar permoką iš mokėtinų sumų pagal Sutartį. Tuo atveju, jeigu Darbams vykdyti naudojamas produktas ar įrenginys dar neįtrauktas į Atliktų darbų aktą, Atliktų darbų akte ir pažymoje apie atliktų Darbų vertę turi būti nurodyta jo kaina, pakeista pagal susitarimą.
11.5.3.10. Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, ir Darbams vykdyti naudojami produktai arba įrenginiai (jų dalys) pabrangsta per vėlavimo laiką, Rangovas neturi teisės reikalauti Užsakovo padidinti Sutarties kainą tokio pabrangimo suma. Tačiau Darbams vykdyti naudojamų produktų arba įrenginių kainų sumažėjimas per Darbų vėlavimo laiką suteikia teisę Užsakovui reikalauti sumažinti Sutarties kainą visa sumažėjusia suma.
	

	11.5.4.
	Jei Sutarties vykdymo laikotarpiu pasikeičia (padidėja ar sumažėja) PVM tarifas, Sutarties kaina perskaičiuojama taikant naują PVM tarifą. Sutarties kaina atitinkamai bus perskaičiuojama per 10(dešimt) darbo dienų po atitinkamo Lietuvos Respublikos pridėtinės vertės mokesčio įstatymo pakeitimo įsigaliojimo dienos. Perskaičiuota kaina bus taikoma po Sutarties kainos perskaičiavimo atliktiems darbams apmokėti.
Sutarties kainos perskaičiavimo formulė pasikeitus PVM tarifui:



	 - Perskaičiuota Sutarties kaina (su PVM)

	 - Sutarties kaina (su PVM) iki perskaičiavimo
	A – Atliktų darbų kaina (su PVM) iki perskaičiavimo

	 - senas PVM tarifas (procentais)

	 - naujas PVM tarifas (procentais)

	

	11.6.
	Sutarties 11.5. punkte numatytas kainos perskaičiavimas įforminamas rašytiniu Šalių susitarimu, kuris tampa neatskiriama Sutarties dalimi. 
	

	11.7.
	Sutarties kainai įtakos negali turėti Sutarties terminų pažeidimas dėl Rangovo kaltės, medžiagų, darbo užmokesčio ir kitų panašių išlaidų išaugimas.
	

	11.8.
	Šalys susitaria, kad pagal Sutartį priklausančius mokėjimus už atliktus Darbus Užsakovas atlieka Rangovui per 30 (trisdešimt) kalendorinių dienų nuo abiejų Šalių suderinto Atliktų darbų akto pasirašymo ir nuo sąskaitos faktūros už tinkamai atliktus Darbus pateikimo Užsakovui dienos. Avansinis mokėjimas nenumatomas.
	

	11.9.
	Šalims pasirašius Atliktų darbų aktą, Rangovas pateikia PVM sąskaitą faktūrą (toliau – sąskaita) įvykdytų darbų sumai. Sąskaitoje turi būti nurodytas Sutarties ir Atliktų darbų akto numeris. Prie sąskaitos turi būti pridėtas abiejų Šalių pasirašytas Atliktų darbų aktas.
	

	11.10.
	Šalys susitaria, kad atsiskaitymo terminai gali būti koreguojami, priklausomai nuo Užsakovo gaunamo finansavimo, tačiau ne ilgiau kaip 60 (šešiasdešimt) dienų. 
	

	11.11.
	Užsakovas įsipareigoja Rangovui, kad paskutinį mokėjimą už Darbus atliks tik po Darbų perdavimo – priėmimo akto pasirašymo, garantinio laikotarpio užtikrinimo, Darbams vykdyti naudotų medžiagų sertifikatų ir atitikties deklaracijų pateikimo dienos. 
	

	11.12.
	Visos Rangovui pagal šią Sutartį mokėtinos sumos apmokamos pagal Rangovo pateiktas PVM sąskaitas-faktūras ir sumokamos eurais. Mokėjimai atliekami pavedimu į Rangovo nurodytą sąskaitą (žr. rekvizitus), išskyrus atvejus, kai Sutartyje nurodyta kitaip. Apmokėjimas laikomas įvykdytu tą dieną, kai Užsakovas savo bankui pateikia mokėjimo nurodymą. Rangovui iš anksto neinformavus Užsakovo apie banko sąskaitos (rekvizitų) pasikeitimus, Rangovas prisiima su tokiu nepranešimu susijusią ir iš to kylančią riziką.
	

	11.13.
	Šalys susitaria, kad pagal šią Sutartį priklausančius mokėjimus už atliekamus Darbus Užsakovas atlieka Rangovui per 30 (trisdešimt) kalendorinių dienų nuo PVM sąskaitos faktūros pagal Užsakovo pasirašytą Atliktų darbų aktą pateikimo dienos. Rangovas įsipareigoja pateikti Užsakovui elektroninę PVM sąskaita faktūrą, užtikrinant, jog elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), būtų teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis. Užsakovas elektronines sąskaitas faktūras priima ir apdoroja naudodamasis informacinės sistemos „SABIS“ priemonėmis, .išskyrus jeigu mobilizacijos, karo ar nepaprastosios padėties atveju yra informacinės sistemos „SABIS“ pažeidimų, dėl kurių negalimas Užsakovo ir Rangovo bendravimas ir keitimasis informacija naudojantis „SABIS“.  Tais atvejais, kai Darbų perdavimas grindžiamas Atliktų darbų aktu ar kitu Darbų perdavimo–priėmimo faktą patvirtinančiu dokumentu, Rangovas šiuos pasirašytus dokumentus per informacinę sistemą „SABIS“ privalo pateikti kartu su elektronine PVM sąskaita faktūra. Mokėjimo dokumentai išrašomi išimtinai tik už Rangovo atliktus Darbus, kurių atžvilgiu Užsakovas neturėjo pretenzijų. Mokėjimo dokumentai už Darbus, kurių atžvilgiu Užsakovas turėjo pretenzijų, išrašomi tik po to, kai Rangovas ištaiso atliktų Darbų trūkumus ir Užsakovas priima ištaisytus Darbus atskiru Atliktų darbų aktu šioje Sutartyje nustatyta tvarka. Jei Darbai yra atliekami etapais, aukščiau nurodyta atsiskaitymo tvarka galioja kiekvienam Darbų atlikimo etapui. Rangovas pateiktame mokėjimo dokumente privalo nurodyti Užsakovui atliktus konkrečius darbus, Sutarties sudarymo datą ir Užsakovo suteiktą Sutarties numerį.
	

	11.14.
	Šalys susitaria taikyti tokią Užsakovo mokėjimų, atliekamų pagal šią Sutartį, įskaitymo tvarką:
	

	11.15. 
	Pirmąja eile yra įskaitomi Rangovo reikalavimai, susiję su mokėjimo prievolių už pagal šią Sutartį atliktus Darbus įvykdymu;
	

	11.16. 
	Antrąja eile yra įskaitomi Rangovo reikalavimai, susiję su netesybų, palūkanų arba nuostolių pagal šią Sutartį atlyginimu;
	

	11.17. 
	Trečiąja eile yra įskaitomos kitos Užsakovo Rangovui mokėtinos sumos (jei tokių yra).
	

	11.18. 
	Užsakovas turi teisę sulaikyti atitinkamą mokėjimą ar jo dalį Rangovui, jei:
	

	11.19. 
	Rangovas pavėlavo atlikti Darbų dalį, dėl kurios atlikimo terminų Šalys buvo sutarę. Šiuo atveju, mokėjimas ar jo dalis sulaikomi tiek dienų, kiek Rangovas pavėlavo atlikti tą Darbų dalį;
	

	11.20. 
	Rangovas, atlikdamas Darbus, padarė Užsakovui ar kitiems tretiesiems asmenims žalos (nuostolių) ir tokia žala (nuostoliai) nėra pilnai ir tinkamai atlyginta. Šiuo atveju, mokėjimas ar jo dalis sustabdomi iki tos dienos, kurią Rangovas pilnai ir tinkamai atlygina visą Užsakovui ar trečiosioms šalims padarytą žalą (nuostolius);
	

	11.21. 
	Rangovas nėra pašalinęs Darbų dalies, už kurią Užsakovas jau yra sumokėjęs, trūkumų. Šiuo atveju mokėjimas ar jo dalis sulaikomas iki tokių trūkumų pašalinimo ir to patvirtinimo, šioje Sutartyje numatyta tvarka, dienos.
	

	11.22. 
	Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, VPĮ 88 str. 2 dalyje nustatyta tvarka turi būti sudaroma trišalė sutartis tarp Užsakovo, sutartį sudariusio Rangovo ir jo subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus.
	

	12. 
	ATSAKOMYBĖ
	

	12.1. 
	Užsakovas, uždelsęs laiku sumokėti už tinkamai atliktus Darbus ar jų dalį pagal pasirašytus Atliktų darbų aktus, už kiekvieną uždelstą mokėti dieną moka Rangovui 0,03 % (trijų šimtųjų procentų) dydžio delspinigius nuo laiku neapmokėtos sumos, bet ne daugiau kaip 5% (penkis procentus) Sutarties kainos su PVM.
	

	12.2. 
	Užsakovas, nutraukęs Sutartį ne dėl Rangovo kaltės, sumoka Rangovui už faktiškai atliktus Darbus bei atlygina Rangovo patirtus tiesioginius nuostolius, išskyrus Sutarties 15.13 punkte numatytą atvejį.
	

	12.3. 
	Rangovas, nutraukęs Sutartį ne dėl Užsakovo kaltės, sumoka Užsakovui baudą, lygią 10% (dešimt procentų) Sutarties vertės, taip pat atlygina visus nuostolius, susijusius su Sutarties nutraukimu. Tokiais nuostoliais laikoma, tačiau neapsiribojama: skirtumas tarp sumos, reikalingos užbaigti Darbus, kurią pasiūlė naujas Užsakovo parinktas rangovas, ir Sutarties kainos.
	

	12.4. 
	Rangovui dėl savo kaltės uždelsus atlikti Darbus ar jų dalį, taip pat uždelsus laiku atlikti nustatytų Darbų defektų šalinimą Sutartyje nustatytais terminais, Užsakovo pareikalavimu turi mokėti už kiekvieną uždelstą dieną Užsakovui 0,03 % (trijų šimtųjų procento ) dydžio delspinigius nuo laiku neatliktų Darbų ar neištaisytų defektų kainos, bet ne daugiau kaip 5% (penkis) procentus Sutarties kainos su PVM.
	

	12.5. 
	Rangovas pilnai atsako už Subrangovų atliktus darbus. Ginčai tarp Rangovo ir Subrangovo (-ų) neturi jokios įtakos šios Sutarties galiojimui ir vykdymui.
	

	13. [bookmark: _Ref14083792]
	GARANTIJOS
	

	13.1. 
	Garantinis laikotarpis yra skaičiuojamas nuo Darbų perdavimo – priėmimo akto pasirašymo dienos. Garantinis laikotarpis sustabdomas tiek laiko, kiek Užsakovas negalėjo tinkamai ir (ar) visa apimtimi naudotis Patalpomis ar jų dalimi dėl nustatytų defektų, už kuriuos atsako Rangovas. Garantinis laikotarpis atnaujinamas atitinkamiems darbams po to, kai Rangovas ištaiso atsiradusius defektus Patalpose.
	

	13.2. [bookmark: _Ref14083868]
	Garantinio laikotarpio metu Užsakovas, nustatęs Darbų trūkumus, nedelsiant praneša apie tai Rangovui ir kartu su Rangovu dviem egzemplioriais (vienas tenka Rangovui, kitas – Užsakovui) surašo aktą ir Rangovo pasiūlymu bei Užsakovo pritarimu, nustato terminus tokiems trūkumams pašalinti. Rangovui atsisakius pasirašyti tokį aktą be pagrindžiančios priežasties arba jam neatvykus, Užsakovas šį aktą surašo vienašališkai ir pateikia aktą Rangovui ne vėliau kaip per 5 (penkias) kalendorines dienas nuo akto surašymo dienos. Jei šalinti akte nurodytus trūkumus Rangovas atsisako arba nurodytų trūkumų nepašalina nustatytu laiku, Užsakovas tokius trūkumus pašalina savo arba kito pasirinkto asmens jėgomis ir lėšomis, o Rangovas privalo ne ginčo tvarka apmokėti Užsakovo faktiškai patirtas išlaidas už akte nurodytų trūkumų pašalinimą. 
	

	13.3. 
	Statinio garantinis terminas, skaičiuojant nuo visų Rangovo atliktų statybos Darbų perdavimo Užsakovui dienos, negali būti trumpesnis kaip 5 (penki) metai, paslėptų statinio elementų (konstrukcijų, vamzdynų ir kt.) – 10 (dešimt) metų, o jeigu buvo nustatyta šiuose elementuose tyčia paslėptų defektų, – 20 (dvidešimt) metų. Rangovo pateikiamai įrangai ir medžiagoms – ne mažiau, kaip 2 (dveji) metai.
	

	13.4. 
	Rangovas atsako už bet kokių Darbų trūkumų, kurie gali atsirasti per Garantinį laikotarpį, ištaisymą, kai tokio trūkumo priežastimi yra medžiagos su defektais, neteisingai panaudotos medžiagos ar įrengimai, Rangovo ar jo pasamdytų Subrangovų nekokybiškai atliktas darbas arba Rangovo aplaidumas. 
	

	13.5. 
	Iki pasibaigiant Garantiniam laikotarpiui ir bet kokiam papildomam laikotarpiui, kuris nustatytas tam, kad Rangovas ištaisytų kokį nors trūkumą, atsiradusį per Garantinį laikotarpį, Rangovas, iš ankšto suderinęs su Užsakovu, turi teisę susipažinti su visų Darbų dalių bei Darbų eksploatavimo įrašais. Galimybė taip pat suteikiama Rangovo tinkamai įgaliotiems atstovams. 
	

	13.6. 
	Rangovą pertvarkant, reorganizuojant ar likviduojant, jis privalo Užsakovui nurodyti savo teisių ir pareigų perėmėją. Tokiu atveju Užsakovas turi teisę tikrinti priimtą sprendimą atlikti šiuos veiksmus, taip pat prieštarauti Rangovo likvidavimui, reorganizavimui arba pertvarkymui.
	

	13.7.
	Užsakovas turi teisę vienašališkai perleisti ir perduoti visas su Patalpomis ir Darbais susijusias garantijas bet kokioms trečiosioms šalims. Rangovas patvirtina, kad neprieštarauja tokiems perleidimams. 
	

	14. 
	[bookmark: _Toc488772309][bookmark: _Toc488935298][bookmark: _Toc4139963]SUBRANGA, SUBRANGOVŲ KEITIMAS
	

	14.1. 
	Bet kokie fiziniai ar juridiniai asmenys, kuriuos Rangovas pasitelkia Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Rangovu, yra laikomi asmenimis, veikiančiais Rangovo vardu. Šių asmenų veiksmai, vykdant Sutartį, Rangovui sukelia tokias pačias pasekmes, kaip jo paties veiksmai.
	

	14.2.
	Rangovas Sutarčiai vykdyti turi teisę pasitelkti Subrangovus, kurie numatyti Rangovo Pasiūlyme.
	

	14.3.
	Rangovas turi teisę pasitelkti Subrangovus, nenurodytus Pasiūlyme, jeigu šiems Subrangovams nebuvo keliami kvalifikacijos reikalavimai ir jų poreikio Rangovas negalėjo numatyti. Tokie Subrangovai turi turėti teisę verstis veikla, kuri reikalinga Darbų, kurie perduodami Subrangovams, atlikimui. Rangovas privalo pranešti Užsakovui apie pasitelkiamą Subrangovą bei pateikti teisę verstis veikla įrodančius dokumentus prieš 3 (tris) darbo dienas iki Subrangovo pasitelkimo ir gauti Užsakovo sutikimą, kurį Užsakovas turi pateikti per 3 (tris) darbo dienas.
	

	14.4.
	Už Subrangovo atliekamų Darbų kokybę Užsakovui atsako Rangovas ir užtikrina, kad Sutartyje nurodytų reikalavimų laikytųsi Rangovo bei Darbams atlikti Rangovo pasitelktų trečiųjų asmenų (Subrangovų) darbuotojai. Už pasekmes bei padarytą žalą, kilusias dėl šių reikalavimų nesilaikymo, visais atvejais atsako Rangovas. Rangovas visada bus atsakingas už Sutarties vykdymą, įskaitant Rangovo perduodamos vykdyti Sutarties dalies kokybę ir padarytą žalą.
	

	14.5.
	Sutarties galiojimo laikotarpiu Subrangovai gali būti pakeisti kitais:
	

	14.6.
	Dėl Subrangovų bankroto, restruktūrizavimo bylos iškėlimo ar likvidavimo procedūros pradėjimo;
	

	14.7.
	Kai Subrangovai nebeatitinka subrangovams keliamų kvalifikacinių reikalavimų;
	

	14.8.
	Kai su Subrangovais nutraukiama sutartis dėl negalėjimo laiku ir tinkamai įvykdyti Sutarties sąlygų.
	

	14.9.
	Sutarties galiojimo laikotarpiu gali būti pasitelkiami papildomi Subrangovai, kai:
	

	 14.10.
	Paaiškėja, kad yra būtina pasitelkti naują (papildomą) Subrangovą, atsiradus Pirkimo dokumentuose ir Projektinėje dokumentacijoje nenurodytiems darbams ar nenurodytoms paslaugoms, be kurių nebūtų galima tinkamai įgyventi Sutarties nuostatų;
	

	   14.11.
	Siekiant tinkamai ir laiku įvykdyti Sutartį, būtina padidinti Darbų spartą dėl Darbų atlikimui nepalankių gamtinių sąlygų ar kitų objektyvių aplinkybių.
	

	14.12.
	Sutarties galiojimo metu, ketinant pasitelkti papildomus Subrangovus, pastarieji turi būti ne žemesnės kvalifikacijos nei buvo reikalaujama Pirkimo sąlygose.
	

	14.13.
	Rangovas, norėdamas pakeisti Sutartyje numatytus Subrangovus, Užsakovui pateikia raštišką pagrįstą prašymą, kuriame nurodo aplinkybes, sąlygojančias Subrangovo pakeitimo poreikį, jo kvalifikacijos atitikimą Pirkimo sąlygose numatytiems reikalavimams bei prideda tai pagrindžiančius dokumentus. Subrangovai gali pradėti vykdyti Darbus, tik Rangovui gavus Užsakovo sutikimą.
	

	14.14.
	Sutarties įgyvendinimo metu Užsakovo reikalavimu ir Rangovo prašymu gali būti keičiami specialistai, Rangovo pasitelkti Sutarčiai vykdyti. Užsakovas turi teisę Rangovo pareikalauti pakeisti specialistą dėl jo netinkamų veiksmų įgyvendinant Sutartį. Tokiu atveju, Užsakovas raštu informuoja Rangovą apie netinkamus specialisto veiksmus ir pareikalauja pakeisti specialistą. Rangovas, gavęs Užsakovo reikalavimą, per 5 (penkias) darbo dienas privalo pakeisti tokį specialistą kitu specialistu, kuris atitinka Darbų Pirkimo sąlygose tos srities specialistui taikytus kvalifikacinius reikalavimus. Rangovas turi teisę prašyti Užsakovo pakeisti Rangovo pasitelktą specialistą tuo atveju, jei specialistas yra atleidžiamas, išeina iš darbo, ar dėl kitų priežasčių daugiau kaip 10 (dešimt) dienų negali vykdyti savo pareigų, susijusių su Sutarties įgyvendinimu. Rangovas savo prašymą dėl specialisto pakeitimo Užsakovui pateikia raštu, nurodydamas pakeitimo priežastis bei pridėdamas dokumentus, patvirtinančius specialisto atitikimą Paslaugų ir Darbų pirkimo sąlygose nurodytiems kvalifikaciniams reikalavimams.
	

	       14.15.
	Jei Rangovas pasamdo Subrangovą be Užsakovo raštiško sutikimo, Rangovas Užsakovui pareikalavus privalo Užsakovui sumokėti 2000 Eur baudą, kuri bus išskaičiuota iš Rangovui mokėtinų sumų, per 10 (dešimt) darbo dienų nuo pareikalavimo dienos.
	

	15. [bookmark: _Ref251146617]
	SUTARTIES NUTRAUKIMAS, DARBŲ SUSTABDYMAS
	

	15.1.
	Sutartis gali būti nutraukta:
	

	15.2.
	rašytiniu abiejų Šalių pasirašytu susitarimu jame nustatytomis sąlygomis. Susitarime privalo būti numatyta, kad Šalys susitaria dėl sumų, į kurias turi teisę Rangovas. Į tokias sumas turi būti įskaičiuota:
15.2.1. faktiškai ir tinkamai atliktų Darbų vertė (į šią vertę neįskaičiuojami Rangovo nepašalinti trūkumai, kuriuos ištaisyti buvo nurodęs Užsakovas);
15.2.2. visų medžiagų, įrenginių ir (ar) priemonių, kurias perima Užsakovas, vertė;
15.2.3. kitos sumos, į kurias pagal šią Sutartį turi teisę Rangovas; 
15.2.4. ir kitos Šalių susitartos sąlygos.
	

	15.3.
	Užsakovo iniciatyva Sutartyje numatytais atvejais, įteikiant rašytinį Užsakovo pasirašytą pranešimą Rangovui;
	

	15.4.
	Rangovo iniciatyva, Sutartyje numatytais atvejais, esant esminiams Sutarties pažeidimams, įteikiant rašytinį Rangovo pasirašytą pranešimą Užsakovui.
	

	[bookmark: _Ref251146849]15.5.
	Užsakovas turi teisę vienašališkai, įspėjęs raštu Rangovą prieš 10 (dešimt) kalendorinių dienų ir nesikreipdamas į teismą nutraukti Sutartį šiais atvejais:
	

	15.6.
	Rangovas, nepaisydamas Užsakovo pranešimo apie tai, pateikto raštu, uždelsia pradėti Darbus ar jų dalį ilgiau nei 15 (penkiolika) darbo dienų nuo Sutartyje nustatytų terminų pradžios;
	

	15.7.
	Darbų ar jų dalies vykdymas yra uždelsiamas taip, kad tampa akivaizdu, kad jie nebus baigti pagal Grafiką dėl aplinkybių, kurios nesuteikia teisės Darbų užbaigimo datos nukelti;
	

	15.8.
	Rangovas vėluoja užbaigti visus Darbus daugiau nei 20 (dvidešimt) kalendorinių dienų;
	

	15.9.
	Rangovas, negavęs Užsakovo raštiško išankstinio sutikimo, visai ar iš dalies perleidžia savo teises ir pareigas, kylančias iš Sutarties, trečiajai šaliai;
	

	15.10.
	jei Rangovas nevykdo kitų savo sutartinių įsipareigojimų ir (ar) Rangovas netenka, neturi, neatnaujina, nepratęsia reikalingų Darbams atlikti licencijų, atestatų, leidimų, draudimų, kuriuos privalo gauti arba turėti Rangovas ar Subrangovas, taip pat nepratęsia Sutarties vykdymo užtikrinimo galiojimo (jei taikomas) visam Sutarties galiojimo terminui;
	

	15.11.
	jei užbaigtų Darbų dalis neatitinka Sutarties sąlygų ir tokie neatitikimai neištaisomi per protingą Užsakovo nustatytą terminą arba Rangovas atlieka Darbus nekokybiškai: naudoja netinkamas, ne naujas ir (ar) su Užsakovu nesuderintas medžiagas, įrangą, priemones, arba netinkamai elgiasi: jo darbuotojai ar subrangovų darbuotojai girtauja, rūko, nesilaiko darbo saugos taisyklių, taip pat kelia grėsmę šios Sutarties vykdymui, arba kai dėl Rangovo nevykdomų įsipareigojimų Darbai negali būti atliekami pagal Sutartimi nustatytus reikalavimus;
	

	15.12.
	Rangovas kitaip iš esmės pažeidžia Sutartį, o pažeidimas atitinka esminio sutarties pažeidimo požymius, nurodytus Lietuvos Respublikos civiliniame kodekse, ir, gavęs Užsakovo pretenziją, neištaiso pažeidimo per Užsakovo nustatytą protingą terminą.
	

	15.13.
	Užsakovas turi teisę, įspėjęs raštu Rangovą prieš 30 (trisdešimt) kalendorinių dienų ir nesikreipdamas į teismą, nutraukti Sutartį, apmokant Rangovui už faktiškai atliktus Darbus.
	

	15.14.
	Rangovas turi teisę, įspėjęs raštu Užsakovą prieš 10 (dešimt) kalendorinių dienų, nutraukti arba sustabdyti tolesnį Darbų vykdymą:
	

	15.15.
	kai Užsakovas daugiau kaip 30 (trisdešimt) kalendorinių dienų vėluoja atsiskaityti pagal Sutarties sąlygas su Rangovu (išskyrus sumas, kurios Užsakovo gali būti sulaikomos) bei neištaiso padėties per suderintą su Rangovu terminą ir kai toks įsipareigojimų nevykdymas turi reikšmę Rangovo įsipareigojimų vykdymui;
	

	15.16.
	kai Užsakovas kitaip iš esmės pažeidžia Sutartį, o pažeidimas atitinka esminio sutarties pažeidimo požymius, nurodytus Lietuvos Respublikos civiliniame kodekse ir nepašalina tokio pažeidimo per Rangovo nustatytą protingą, bet ne trumpesnį kaip 30 (trisdešimt) kalendorinių dienų terminą.
	

	[bookmark: _Ref251146647]15.17.
	Bet kuri Šalis gali vienašališkai, nesikreipdamas į teismą, nutraukti šią Sutartį raštu informavusi kitą Šalį, jei tai Šaliai yra iškeliama bankroto ar restruktūrizavimo byla, taip pat jai tapus nemokiai arba dėl kitų priežasčių nebegalint vykdyti savo įsipareigojimų ir pateikti reikiamų patikimų garantijų dėl visų savo prisiimtų įsipareigojimų įvykdymo. Šalys įsipareigoja nedelsiant informuoti viena kitą apie bet kurią iš šiame punkte minėtų aplinkybių.
	

	15.18.
	Nutraukus Sutartį arba sustabdžius Darbus, Užsakovas atsiskaito su Rangovu už iki Sutarties nutraukimo ar sustabdymo dienos faktiškai ir tinkamai atliktus Darbus bei Užsakovo perimtas medžiagas ir įrangą, vadovaujantis Sutarties 15.2 punkto nuostatomis.
	

	[bookmark: _Ref251146909]15.19.
	Iš sumų, kurios turi būti sumokėtos Rangovui pagal Sutarties 15.18 punktą, yra išskaičiuojama nuostoliai, kuriuos patyrė Užsakovas dėl Sutarties nutraukimo (jei ji buvo nutraukta remiantis Sutarties 15.12. punktu), baudos, delspinigiai ir kiti mokėjimai, kuriuos Rangovas turi sumokėti Užsakovui, remiantis Sutarties sąlygomis. Į Užsakovo dėl Sutarties nutraukimo (jei Sutartis buvo nutraukta remiantis Sutarties 15.12 punktu) patirtų nuostolių sumą yra taip pat įskaičiuojama, tačiau tuo neapsiribojama, Užsakovo finansinės pretenzijos, naujų rangovų paieškos kaštai, padidėję likusios Darbų dalies atlikimo kaštai, Darbų finansavimo kaštai ir kt. 
	

	15.20.
	Jei Užsakovo mokėtinos Rangovui sumos pagal Sutarties 15.18 punktą viršija nuostolių ir kitų mokėjimų sumą, kurią turi sumokėti Rangovas Užsakovui, Užsakovas ne vėliau kaip per 10 (dešimt) darbo dienų nuo raštiško Rangovo pareikalavimo atitinkamą sumų skirtumą sumoka Rangovui. Priešingu atveju, tokiais pačiais terminais ir tokia pačia tvarka Rangovas sumų skirtumą sumoka Užsakovui.
	

	[bookmark: _Ref380412404]15.21.
	Šalys susitaria, kad Sutartis laikoma automatiškai nutraukta tuo atveju, jeigu Užsakovas ne dėl Rangovo kaltės neperduoda Patalpų Rangovui per 30 (trisdešimt) kalendorinių dienų nuo Sutarties pasirašymo dienos, nebent Šalys susitartų kitaip. Šalys susitaria, kad esant tokiam Sutarties nutraukimui, Užsakovas atlygina Rangovui tiesiogines jo turėtas išlaidas pagal tokias išlaidas pagrindžiančius dokumentus. 
	

	15.22.
	Darbų terminas gali būti sustabdytas, vėliau Rangovui įgyjant teisę į Darbų bei Sutarties galiojimo terminų pratęsimą tokia trukme, kiek dėl tokių aplinkybių poveikio faktiškai vėluoja Darbai. Darbų vykdymas gali būti stabdomas dėl:
	

	
	
	

	
	15.22.1. išskirtinai nepalankių klimato sąlygų arba tokių klimato sąlygų, kurioms esant technologiškai neįmanoma tinkamai atlikti Darbų;
	

	
	15.22.2. valstybės ar savivaldos institucijų neveikimo, nesant Šalių kaltės (pvz. per nustatytą terminą nepateikti atsakymai, suderinimai, sutikimai, leidimai ar kitokia informacija ar dokumentai, būtini Sutarčiai įgyvendinti);
	

	
	15.22.3. būtinybės atlikti gamtosaugos ir (ar) archeologinius tyrinėjimus kurie nebuvo numatyti Techninėje specifikacijoje ir (ar) projektinėje dokumentacijoje;
	

	
	15.22.4. kitų raštiškai pagrįstų aplinkybių, kurių Šalys negalėjo numatyti sudarydamos Sutartį.
	

	  15.23.
	Užsakovas turi teisę bet kuriuo metu dėl svarbių priežasčių nurodyti Rangovui stabdyti visų Darbų ar jų dalies vykdymą. Tokio sustabdymo metu visus Darbus arba dalį jų Rangovas savo sąskaita privalo prižiūrėti, sandėliuoti, saugoti nuo sugadinimo, praradimo arba žalos.
	

	15.25
	Jei Darbai stabdomi nesant Rangovo kaltės, Rangovas įgyja teisę į Sutartyje nustatytų terminų pratęsimą.
	

	    15.26.
	Rangovas gali inicijuoti visų Darbų arba atskiro Darbų etapo vykdymo stabdymą, jei atsiranda aplinkybės, kurių atsiradimo Rangovas iki Sutarties pasirašymo negalėjo kontroliuoti ir protingai numatyti ir dėl kurių Rangovas neturi galimybės vykdyti Darbų. Rangovas, sužinojęs apie tokias aplinkybes, nedelsiant apie tai raštu informuoja Užsakovą ir, gavęs Užsakovo sutikimą, stabdo Darbų vykdymą. Pašalinus aplinkybes, dėl kurių nebuvo galimybės vykdyti Darbų, Rangovas nedelsdamas atnaujina Darbų vykdymą.
	

	  15.27.
	Darbų sustabdymo terminas nėra įskaičiuojamas į Darbų atlikimo terminą.
	

	  15.28.
	Stabdomi tik tokie Darbai, kurie negali būti atliekami dėl stabdymo priežastyse numatytų aplinkybių.
	

	  15.29.
	Darbų atnaujinimas (Darbų sustabdymo pasibaigimas) yra įtvirtinamas atskiru Šalių raštišku susitarimu prie Sutarties.
	

	  15.30.
	Dėl Darbų sustabdymo Užsakovas neįsipareigoja atlyginti Rangovui jokių išlaidų ar nuostolių (tiesioginių ar netiesioginių),  išskyrus atvejus, kai dėl Darbų sustabdymo būtina konservuoti statybvietę ar imtis papildomų objekto apsaugos priemonių. Išlaidos atlyginamos VPĮ 89 str. nustatyta tvarka, atskiru susitarimu.
	

	  15.31.
	Rangovas, manydamas, jog yra pagrindas stabdyti Darbus, apie tai nedelsdamas praneša Užsakovui, pranešime nurodydamas, kokiam laikui turi būti stabdomi Darbai, aplinkybes, kurios lėmė poreikį stabdyti Darbus, laikotarpį, kuriam reikės stabdyti Darbus, bei pateikia nurodytą informaciją pagrindžiančius dokumentus.
	

	  15.32.
	Užsakovas, gavęs Rangovo pranešimą, per 10 (dešimt) darbo dienų  išnagrinėja Rangovo pateiktą informaciją, priima sprendimą dėl Darbų stabdymo ir apie jį raštu praneša Rangovui. Užsakovas, atmesdamas Rangovo prašymą stabdyti Darbus, nurodo atmetimo priežastis. 
	

	  15.33.
	Darbų (jų dalies) vykdymo sustabdymas įforminamas papildomu raštišku susitarimu prie Sutarties, pasirašomu Sutarties Šalių įgaliotų atstovų. Darbų (jų dalies), kurių vykdymas buvo sustabdytas, terminas, išnykus aplinkybėms, dėl kurių Darbų (jų dalies) vykdymas buvo sustabdytas, pratęsiamas tam Darbų (jų dalies) atlikimo terminui, kuris pagal Sutartį buvo likęs Rangovo Darbų (jų dalies) vykdymui iki kol Darbų (jų dalies) vykdymas buvo sustabdytas. Jei darbai stabdomi ilgesniam nei 6 (šešių) mėnesių laikotarpiui, bet kuri sutarties Šalis turi teisę nutraukti Sutartį. Už iki Darbų sustabdymo atliktus Darbus Rangovui apmokama vadovaujantis Sutarties 15.18 punkto nuostatomis.
	

	16. 
	NENUGALIMA JĖGA
(FORCE MAJEURE)
	

	   16.1.
	Šalys atleidžiamos nuo atsakomybės už šios Sutarties sąlygų neįvykdymą, jeigu šios Sutarties sąlygos nebuvo vykdomos dėl nenugalimos jėgos (force majeure) aplinkybių ir nenugalimos jėgos aplinkybės atsirado iki tų sąlygų įvykdymo termino suėjimo. Nenugalima jėga (force majeure) laikomos aplinkybės, nurodytos 1996 m. liepos 15 d. LR vyriausybės nutarime Nr. 840 „Dėl atleidimo nuo atsakomybės nenugalimos jėgos atvejais taisyklių patvirtinimo ir LR Civilinio kodekso 6.212 straipsnyje.
	

	   16.2.
	Šalis, patyrusi nenugalimos jėgos aplinkybes ir dėl to neįvykdžiusi prievolės, nustatytos pagal šią Sutartį, nedelsiant, tačiau ne vėliau kaip per 5 (penkias) darbo dienas turi pateikti kitai Šaliai raštišką pranešimą apie nenugalimos jėgos aplinkybių, dėl kurių konkreti Sutarties sąlyga buvo neįvykdyta, atsiradimą, kuriame turi būti nurodyta:
	

	   16.3.
	nenugalimos jėgos aplinkybės, dėl kurių konkreti prievolė buvo neįvykdyta;
	

	   16.4.
	visi galimi nenugalimos jėgos aplinkybes patvirtinantys įrodymai, kuriuos turi Šalis, patyrusi nenugalimos jėgos aplinkybes;
	

	   16.5.
	nenugalimos jėgos aplinkybių pradžia ir planuojama (tikėtina) pabaiga;
	

	   16.6.
	nenugalimos jėgos įtaka tos Sutarties sąlygos įvykdymui, taip pat kitų šios Sutarties sąlygų įvykdymui.
	

	   16.7.
	Per 7 (septynias) kalendorines dienas nuo pranešimo apie nenugalimą jėgą gavimo, nepriklausomai nuo to, ar buvo dėl to susitarta ar ne, Užsakovas ir Rangovas susitinka aptarti veiksmų, kurių reikia imtis, siekiant įveikti ar sumažinti tokio įvykio pasekmes šiai Sutarčiai.
	

	   16.8.
	Jeigu per 30 (trisdešimt) kalendorinių dienų nuo pranešimo apie nenugalimą jėgą gavimo Užsakovui ir Rangovui nepavyksta susitarti dėl reikalingų imtis veiksmų, o aptariamas įvykis turi įtakos Darbų atlikimui, bet kuri Šalis gali vienašališkai, nesikreipiant į teismą, nutraukti Sutartį raštu pranešusi kitai Šaliai prieš 14 (keturiolika) kalendorinių dienų. 
	

	17. 
	KONFIDENCIALUMAS
	

	   17.1. 
	Sutarties galiojimo laikotarpiui ir bet kada vėliau pasibaigus Sutarčiai Šalys privalo išlaikyti griežtoje paslaptyje bet kokią informaciją, esančią Sutartyje ar susijusią su ja, taip pat bet kokią kitą informaciją, atskleistą sąmoningai ar atsitiktinai Sutarties vykdymo metu. Nei viena Šalis neturi teisės atskleisti jokios dalies tokios informacijos tretiesiems asmenims be išankstinio raštiško kitos Šalies sutikimo, išskyrus konsultantus ir kitus patarėjus bei tiek, kiek tai Šalims būtinai reikalinga šios Sutarties vykdymui bei, jei tokios informacijos atskleidimas yra būtinas pagal Lietuvos Respublikos įstatymų reikalavimus.
	

	18. 
	SUTARTIES GALIOJIMAS
	

	     18.1.
	Sutartis įsigalioja nuo jos pasirašymo dienos (antrosios Sutarties Šalies pasirašymo momento) ir galioja iki Šalių visiško įsipareigojimų įvykdymo arba Sutarties nutraukimo (priklausomai nuo to, kuri sąlyga įvyksta anksčiau).
	

	     18.2.
	Sutarties galiojimas pasibaigia tą dieną, kurią laikoma, kad Šalys tinkamai įvykdė visus pagal šią Sutartį prisiimtus įsipareigojimus, bet ne ilgiau kaip iki 2027m balandžio mėn. 1d.... .
	

	     18.3.
	Sutarties galiojimo termino pabaiga neatleidžia Šalių nuo atsakomybės už Sutarties pažeidimą.
	

	19. 
	SUTARTIES GINČŲ SPRENDIMAS IR TEISMINGUMAS
	

	     19.1.
	Visi ginčai, kylantys iš Sutarties ar susiję su ja, jos pažeidimu, nutraukimu ar negaliojimu, Sutarties sąlygų nevykdymu arba netinkamu vykdymu, turi būti sprendžiami derybų keliu.
	

	     19.2.
	Jeigu Šalys taikiai neišsprendžia ginčo per Šalių sutartą terminą nuo derybų pradžios, ginčas galutinai sprendžiamas Kauno mieste, teisės aktų nustatyta tvarka. pagal Užsakovo buveinės vietą. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.
	

	20. 
	SUSIRAŠINĖJIMAS
	

	     20.1.
	Visi su Sutartimi susiję pranešimai, prašymai, kiti dokumentai yra siunčiami ar bet koks kitas susirašinėjimas tarp Šalių yra vykdomas elektroniniu paštu, įteikiant Užsakovo ar Rangovo atstovams asmeniškai ir pasirašytinai ar siunčiant registruotu ar kurjerių (pasiuntinių) paštu kiekvienam iš jų Sutarties rekvizituose nurodytais adresais.
	

	  20.2.
	Jei pasikeičia nurodyti Šalies duomenys, ši Šalis turi raštiškai apie tai informuoti kitą Šalį, pranešdama ne vėliau kaip per 3 (tris) darbo dienas nuo jų pasikeitimo momento. Jei Šalis nesilaiko šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
	

	21. 
	KITOS NUOSTATOS
	

	21.1.
	Sutartis sudaryta vadovaujantis Lietuvos Respublikoje galiojančiais įstatymais ir kitais teisės aktais.
	

	21.2.
	Jeigu bet kuri Sutarties nuostata yra arba tampa dalinai ar pilnai negaliojanti, tai toji nuostata nedaro negaliojančiomis kitų Sutarties nuostatų. Iškilus minėtai problemai, Šalys susitaria kuo skubiau sudaryti papildomą susitarimą ar sutartį, kuriuo negaliojančios Sutarties nuostatos būtų pakeistos kitomis, teisiškai veiksmingomis nuostatomis, kurios, kiek tai yra įmanoma, turėtų įtvirtinti tą patį ekonominį ir teisinį efektą, kaip kad buvo siekta susitariant dėl Sutarties nuostatos, kuri neteko galios.
	

	21.3.
	Ši Sutartis yra sudaryta 2 (dviem) egzemplioriais lietuvių kalba, kurie pasirašius kiekvienai Šaliai bus laikomi originalais ir turės vienodą juridinę galią.
21.3.1. Užsakovo paskirtas asmuo, atsakingas už Sutarties vykdymą yra ______________, el. paštas ____________, tel. _______.
21.3.2. Rangovo paskirtas asmuo, atsakingas už Sutarties vykdymą yra _______________, el. paštas ____________, tel. _______.
	

	21.4.
	Šalys patvirtina, kad Sutartis atitinka jų valią ir tikruosius jų ketinimus. 
21.4.1. Priedai:
	

	
	Priedas Nr. 1 – Projektinė dokumentacija.
	

	
	Priedas Nr. 2 – Pasiūlymas 
	

	
	Priedas Nr. 3 – Grafikas.
Priedas Nr. 4 – (Sąmata)
	

	
	Patvirtindamos pirmiau išdėstytą, Šalys Sutartį perskaitė, suprato jos turinį, pasekmes ir tai paliudydamos savo valia pasirašė šią Sutartį.
21.4.2. Šalių parašai:
	

	
	
Užsakovas:

VšĮ Kauno technologijos universitetas
Juridinio asmens kodas111950581
PVM mokėtojo kodas LT119505811
K. Donelaičio g. 73, LT-44249 Kaunas
Tel.:+370 (37) 300 000, 300 421
El. paštas: ktu@ktu.lt
A.s.  LT97 7300 0101 3010 7320
AB SEB bankas, b.k. 70440

Užsakovo vardu:	         



                                           
	
Rangovas:

______________                   










Tiekėjo vardu:                         


Už Sutarties vykdymą atsakingas asmuo:
__________________________
(Pareigos, vardas, pavardė, parašas, data)

